Σκότλαντ Γιαρντ

Σκότλαντ Γιαρντ (αγγλικά Scotland Yard, επίσημα: Νέα Σκότλαντ Γιαρντ, New Scotland Yard) είναι η μετωνυμία της έδρας της Μητροπολιτικής Αστυνομίας, αρμόδιας για την επιβολή του νόμου στο μεγαλύτερο τμήμα του Λονδίνου. Η έδρα της Μητροπολιτικής Αστυνομίας βρίσκεται στο Ουέστμινστερ.

 Ιστορία 
Το όνομα της έδρας προέρχεται από το όνομα του κτηρίου της παλιάς έδρας της Σκότλαντ Γιαρντ. Έχει διατυπωθεί ότι η τοποθεσία είχε κάποτε χρησιμοποιηθεί ως Πρεσβεία της Σκωτίας στο Λονδίνο, πριν από την ένωση των περιοχών αυτών και ο δρόμος εκείνος ανήκε στον κ. Scott κατά τη διάρκεια του Μεσαίωνα.  

Μέχρι τον 17ο αιώνα η περιοχή ήταν γεμάτη από κυβερνητικά κτήρια, τα οποία είχαν κατασκευαστεί από τους αρχιτέκτονες Ινίγκο Τζόουνς και Κρίστοφερ Ρεν. Από το 1649 έως το 1651, ο ποιητής Ιωάννης Μίλτων έζησε εκεί κατά τη διάρκεια της Κοινοπολιτείας της Αγγλίας υπό τον Όλιβερ Κρόμγουελ.

Η μητροπολιτική αστυνομία του Λονδίνου σχηματίστηκε από τον υπουργό Εσωτερικών, Σερ Ρόμπερτ Πιλ, με την ψήφιση του νόμου της μητροπολιτικής αστυνομίας στο κοινοβούλιο το 1829. Ο ίδιος ο Σερ Ρόμπερτ Πιλ επέλεξε την τοποθεσία της έδρας της Σκότλαντ Γιαρντ, με τη βοήθεια του Εζέν-Φρανσουά Βιντόκ. Μέχρι το 1829 το κτήριο ανήκε στους αστυνομικούς επιτρόπους Σερ Τσαρλς Ρόουαν και Ρίτσαρντ Μάιν.   

Με την πάροδο του χρόνου, η έδρα της Σκότλαντ Γιαρντ άλλαξε διεύθυνση και τα νέα αστυνομικά γραφεία χτίστηκαν στην περιοχή Victoria Embankment, με θέα τον ποταμό Τάμεση, στην θέση του σημερινού υπουργείου Αμύνης. Το 1888, κατά τη διάρκεια της κατασκευής των κτηρίων, οι εργαζόμενοι ανακάλυψαν τα ακρωτηριασμένα πτώματα των γυναικών, τα οποία ήταν θύματα του Τζακ του Αντεροβγάλτη. Το 1890 το Αρχηγείο της μητροπολιτικής αστυνομίας μεταφέρθηκε σε μια νέα περιοχή, την Νέα Σκότλαντ Γιαρντ. Η μητροπολιτική αστυνομία του Λονδίνου είχε αυξήσει τους υπαλλήλους της από 1.000 σε 13.000, ενώ χρειαζόταν περισσότερο Διοικητικό Προσωπικό και μια μεγαλύτερη έδρα. Έγιναν περαιτέρω αυξήσεις των υπαλλήλων από το 1907 έως το 1940. 

Το 1967 η μητροπολιτική αστυνομία του Λονδίνου μεταφέρθηκε στο κτήριο της οδού Broadway 10. Ο αριθμός του τηλεφώνου της ήταν αρχικά το 1212.

Το αρχικό κτήριο της Σκότλαντ Γιαρντ ανέλαβε ο Βρετανικός στρατός και η μητροπολιτική αστυνομία μεταφέρθηκε αλλού. Το κτήριο ξαναχτίστηκε και έγινε γραφείο προσλήψεων του στρατού και η έδρα της βασιλικής στρατιωτικής αστυνομίας. Το 1973, έγινε έκρηξη βόμβας σκοτώνοντας ένα άτομο. Η βόμβα τοποθετήθηκε από τον Ιρλανδικό Δημοκρατικό Στρατό (IRA). Το 2004 έγινε βιβλιοθήκη του υπουργείου αμύνης. Το μόνο επιζών στοιχείο του αρχικού κτηρίου της μητροπολιτικής αστυνομίας του Λονδίνου ήταν οι στάβλοι της υπηρεσίας. 

Η βάση δεδομένων της Σκότλαντ Γιαρντ στεγάζεται στην σημερινή έδρα της μητροπολιτικής αστυνομίας. Χρησιμοποιεί ένα εθνικό σύστημα, το οποίο αναπτύχθηκε για σημαντικές έρευνες εγκληματικότητας της Μεγάλης Βρετανίας. Ονομάζεται Υπουργείο Συστήματος Εσωτερικού, αλλά πιο συχνά αναφέρεται ως Χολμς (Αποτελεί ακρωνύμιο των λέξεων Home Office Large Major Enquiry System (HOLMES) και παραπέμπει στον Ντετέκτιβ Σέρλοκ Χολμς). 

Μεγάλος αριθμός μέτρων ασφαλείας προστέθηκαν στην αυλή του αρχηγείου της Σκότλαντ Γιαρντ κατά τη διάρκεια του 2000, συμπεριλαμβανομένων των εμποδίων στην αυλή και τα παράθυρα και ενός στεγασμένου διαδρόμου προς την είσοδο του κτηρίου, για απερχόμενη βομβιστική επίθεση. 

Στις 30 Μαΐου 1884, μια ανώνυμη απειλητική επιστολή έλεγε ότι είχε τοποθετηθεί βόμβα στο αρχηγείο της μητροπολιτικής αστυνομίας του Λονδίνου και άλλα κυβερνητικά κτήρια στο κεντρικό Λονδίνο. Τη νύχτα της 30ης Μαΐου ένας εκρηκτικός μηχανισμός είχε τοποθετηθεί σε ουρητήριο, προκαλώντας σοβαρές ζημιές στην γύρω περιοχή.

 Κουλτούρα 
Η Σκότλαντ Γιαρντ έχει γίνει διεθνώς γνωστή ως σύμβολο της τέλειας αστυνόμευσης και των έξυπνων επιθεωρητών (ντετέκτιβ) σε σοβαρά και μεγάλα εγκλήματα. Είχε συμμάχους, όπως ο Σέρλοκ Χολμς του Άρθουρ Κόναν Ντόιλ στις Περίφημες Ιστορίες του Σέρλοκ Χολμς, αλλά και ανταγωνιστές. Επίσης αναφέρεται στο μυθιστόρημα του Ιουλίου Βερν Ο Γύρος του κόσμου σε 80 ημέρες.

Πολλοί συγγραφείς έχουν τοποθετήσει Επιθεωρητές από την Σκότλαντ Γιαρντ ως ήρωες στις Ιστορίες Μυστηρίου τους. Μία από αυτές τις ιστορίες ήταν του Τζον Κρεζέι. Οι πρωταγωνιστές ήταν ο Διοικητής Αδάμ Ντάγκλας, ο Επιθεωρητής Ρίτσαρντ, το αριστοκρατικό θηλυκό, η ντετέκτιβ Μόλλι Ρόμπερτσον-Κιρκ, γνωστή ως Λαίδη Μόλλι. Στα μυθιστορήματα της Αγκάθας Κρίστι και του Ηρακλή Πουαρό αναφέρεται πολλές φορές η Σκότλαντ Γιαρντ.

Κατά τη διάρκεια της Δεκαετίας του 1930, εκδόθηκε ένα περιοδικό που ονομαζόταν Ιστορίες Ντετέκτιβ της Σκότλαντ Γιαρντ ή Διεθνείς Ιστορίες της Σκότλαντ Γιαρντ. Παρά το όνομα, το περιοδικό ασχολήθηκε με υποθέσεις στις Ηνωμένες Πολιτείες και όχι στην Αγγλία.

Εικόνες

 Εξωτερικοί σύνδεσμοι 

 Κλάδοι της Μητροπολιτικής Αστυνομίας του Λονδίνου 

Κατηγορία:Λονδίνο